**Azonnali közlésre!**

**A foci vébé sem szabad préda**

**A közelgő foci vébé reklámozásra vonatkozó szabályaira és a védjegyeire hívja fel a figyelmet az ÖRT.**

Lassan hagyománnyá válik, hogy a nagy sporteseményekkel kapcsolatos reklámozási szabályokat, védjegyeket az ÖRT ismerteti, hogy a reklámszakma munkáját ezzel is segítse. Egy-egy nagy esemény ugyanis nem csak a fogyasztók, de a reklámozók figyelmét is felkelti, a szervezők – jogtulajdonosok – azonban keményen védik a saját szponzoraik és az esemény érdekeit.

A 2018-as Foci vébé reklámozásra vonatkozó szabályait a FIFA fogalmazta meg, amely kitér az elnevezésekre és a grafikai megjelenítésekre is.

Mindenképpen fontos és hasznos megismerni a következő linken található anyagokat – hívja fel a figyelmet Fazekas Ildikó főtitkár. Az első dokumentum többek között a jogilag védett elnevezéseket sorolja fel (a hetedik oldalon), míg a második a grafikai megoldásokat foglalja össze. Ez utóbbi azért is érdekes, mert a meccsek helyszínét adó városok önálló megjelenítése sok védett elemet tartalmaz, és a jogtulajdonos FIFA kész harciasan és aktívan védeni az érdekeit – teszi hozzá Fazekas.

<http://www.ort.hu/hu/aktualitasok/elvi-allasfoglalasok/sport>

További információ:

Fazekas Ildikó főtitkár, ÖRT (+3630/9902301)